Ενιαίος Φορέας Αυτόνομων Ενωτικών Φοιτητικών Παρατάξεων

Ο Ενιαίος Φορέας Αυτόνομων Ενωτικών Φοιτητικών Παρατάξεων (Ε.Φ.Α.Ε.Φ.Π.), αποτελεί ένα δίκτυο αυτόνομων φοιτητικών παρατάξεων Κυπρίων σπουδαστών, με εθνικιστικό και αντι-ομοσπονδιακό προσανατολισμό, τασσόμενο υπέρ του αιτήματος της Ένωσης. Οι παρατάξεις που συμμετέχουν σε αυτόν, δεν διασυνδέονται με πολιτικά κόμματα και νεολαίες και διεκδικούν μεγαλύτερη αυτονομία στους φοιτητικούς συλλόγους.

Ιδρύθηκε τον Ιούλιο του 1987, με ιδρυτικές παρατάξεις τις ΔΡΑΣΙΣ-ΚΕΣ στην Αθήνα, Π.Ε.Ο.Φ. στην Θεσσαλονίκη και Δ.Ε.Π. στις Ηνωμένες Πολιτείες. Στην συνέχεια προσχώρησαν και άλλες παρατάξεις, με κυριότερες σήμερα να αποτελούν η Ανεξάρτητη Φοιτητική ΈΠΑΛξη που δρα στο Πανεπιστήμιο Κύπρου, μαζί με τις ιδρυτικές ΔΡΑΣΙΣ και ΠΕΟΦ.

Με τον φορέα, φέρεται να σχετίζονται και άλλες αυτόνομες παρατάξεις που δεν συμμετέχουν σε αυτόν, όπως το Μέτωπο Κυπρίων Φοιτητών στο Ηνωμένο Βασίλειο αλλά και το ΑΦΚ-Νίκη του Τεχνολογικού Πανεπιστημίου Κύπρου.

 Ιστορικό 
Η ίδρυση του φορέα πραγματοποιήθηκε το διήμερο 29-30 Ιουλίου 1987 στη Λευκωσία με την συμμετοχή των ολομελειών των τριών αυτόνομων φοιτητικών παρατάξεων Ε.Κ.Φ. ΔΡΑΣΙΣ ΚΕΣ Αθήνας, Π.Ε.Ο.Φ. Θεσσαλονίκης και Δ.Ε.Π. Αμερικής.Με την πάροδο του χρόνου, στον Ε.Φ.Α.Ε.Φ.Π. προσχωρούν οι φοιτητικές παρατάξεις, Ο.Π.Ε.Κ. Α.Τ.Ι., και Α.Φ.ΈΠΑΛξη Πανεπιστημίου Κύπρου. Αργότερα προσχώρησε ο Α.Φ.Σ.Κ. Φλόγα Πάτρας, ενώ στο συνέδριο του 2011 προσχώρησαν οι παρατάξεις Α.Φ.Κ. Τόλμη Ιωαννίνων και Α.Φ.Κ. Ασπίς Ηρακλείου.

Από την ίδρυσή του, ο Ε.Φ.Α.Ε.Φ.Π. τηρεί αποστασιοποίηση από κόμματα και οργανωμένους πολιτικούς φορείς, και καθίσταται ο ίδιος όργανο έκφρασης μιας μερίδας φοιτητών που τον υποστηρίζουν. Σύμφωνα με τον φορέα, αυτός δίνει αγώνα "ενάντια στους κήρυκες του ενδοτισμού και των υποχωρήσεων" και τάσσεται κατά της ομοσπονδίας. Ο Ε.Φ.Α.Ε.Φ.Π. συμμετέχει κυρίως σε πορείες και διενέργειες ενημερώσεων ως  προς την επίλυση του κυπριακού, που αποτελεί το κύριο χαρακτηριστικό της δράσης του φορέα.

 Παραπομπές 

 Εξωτερικοί σύνδεσμοι 
Επίσημη Ιστοσελίδα

Κατηγορία:Φοιτητικές παρατάξεις στην Ελλάδα
Κατηγορία:Φοιτητικές παρατάξεις στην Κύπρο